Document ID: 32002R2104

Uredba Komisije (ES) št. 2104/2002
z dne 28. novembra 2002
o prilagoditvah Uredbe Sveta (ES) št. 577/98 o organizaciji vzorčne raziskave delovne sile v Skupnosti in Uredbe Komisije (ES) št. 1575/2000 o izvajanju Uredbe Sveta (ES) št. 577/98 glede seznama izobrazbenih in usposobljenostnih spremenljivk in njihovega šifriranja, ki naj se uporabijo za posredovanje podatkov od leta 2003 naprej
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 577/98 z dne 9. marca 1998 o organizaciji vzorčne raziskave delovne sile v Skupnosti [1], kakor je bila spremenjena z Uredbo (ES) št. 1991/2002 Evropskega parlamenta in Sveta [2], in zlasti člena 4(3) Uredbe,
ob upoštevanju naslednjega:
(1) Zaradi sprememb tehnik in konceptov, zlasti glede razlike med formalno izobrazbo in drugimi oblikami učnih dejavnosti, ter izvedbe klasifikacije v izobraževanju in usposabljanju, je treba prilagoditi seznam izobrazbenih in usposobljenostnih spremenljivk, določenih v členu 4(1)(h) Uredbe (ES) št. 577/98.
(2) Zato je šifriranje teh spremenljivk, določenih v Prilogi k Uredbi Komisije (ES) št. 1575/2000 z dne 19. julija 2000 [3], tudi treba prilagoditi. Novi seznam in šifriranje je treba izvesti že leta 2003, da bi zagotovili polno združljivost z modulom vseživljenjskega učenja, izdelanim za ta namen leta 2003 [4].
(3) Ukrepi, predvideni v tej uredbi, so v skladu z mnenjem Odbora za statistični program, ki je ustanovljen s Sklepom Sveta 89/382/EGS, Euratom [5] -
SPREJELA NASLEDNJO UREDBO:
Člen 1
Člen 4(1)(h) Uredbe Sveta (ES) št. 577/98 se nadomesti z:
"(h) izobraževanje in usposabljanje:
sodelovanje in formalno izobraževanje ali usposabljanje med prejšnjimi štirimi tedni
- raven,
- področje;
sodelovanje pri tečajih in drugih poučevanih učnih dejavnostih med prejšnjimi štirimi tedni
- celotno trajanje,
- namen zadnjega tečaja ali druge poučevane dejavnosti,
- področje zadnje poučevane dejavnosti,
- udeležen v zadnji poučevani dejavnosti med delovnimi urami;
dosežena izobrazba
- najvišja stopnja uspešno končanega izobraževanja ali usposabljanja,
- področje te najvišje stopnje izobraževanja ali usposabljanja,
- leto, ko je ta najvišja stopnja uspešno končana."
Člen 2
Šifriranje izobrazbenih in usposobljenostnih spremenljivk, ki naj se uporabi za posredovanje podatkov za leto 2003 in naprej, določenih v Prilogi k tej uredbi, nadomesti ustrezne spremenljivke iz Priloge k Uredbi Komisije (ES) št. 1575/2000.
Člen 3
Ta uredba začne veljati 20. dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. novembra 2002

Labels: 12
9
19